
GLAVNE SKUPINE 
GMAZOVA NA SVIJETU 






Gušteri 
Pjegavi zelembać 


Kornjače 
Šarena azijska kornjača 








Zmije 


Koraljna zmija 


Krokodili 
Nilski krokodil 





KAKVE SU ŽIVOTINJE GMAZOVI? 


Gmazovi su životinje »izmjenično tople« krvi, pokrivene rožnatim 
ljuskama ili štitićima. Puput sisavaca i ptica dišu plućima; većina 
gmazova, iako ne svi, odlaže jaja. Znanstvenici dijele gmazove 
na pet glavnih skupina: kornjače; gušteri; zmije; pilasti premosnik 
ili tuatara; krokodili, aligatori i kajmani. U prethistorijsko doba 
postojalo je mnogo više vrsta, ali su sva ta stvorenja izumrla. 
Danas ima oko 4 500 različitih vrsta gmazova, a većina su meso- 
žderi. 

KOJI JE NAJVEĆI 
DANAŠNJI ŽIVI GMAZ... 


Najveći gmaz na svijetu zove se 
češljasti krokodil: živi u Indone- 
Ziji, na Solomonovom otočju, Fili- 
pinima i na obalama Indije, Pa- 
kistana, Australije i Šri Lanke. 
Mužjak može narasti i do 6 m: 
na početku 19. stoljeća na Filipi- 
nima je ubijen jedan gorostasni — 
primjerak težak dvije tone i duga- # 
čak više od 7,5 m. To je vrlo & 
opasno stvorenje i napada svako 
živo i mrtvo biće na koje naiđe 
U vodi ili blizu vode. 





Gore: češljasti 
.A KOJI JE NAJMANJI? mid 


Najmanji od svih gmazova pri- 
pada rijetkoj skupini guštera zva- 
noj macaklini (Geckones). To je 
kugloprsti macaklin, koji živi na 
Antilima. Ima ih nekoliko vrsta, 
a najmanji je od nosa do vrha 
repa dugačak svega 3 cm. Uz 
macaklina najmanji su neki patu- 
ljasti kameleoni, koji žive na re = su dk 
Madagaskaru. Kugloprsti macaklin 










KAKO SE ZOVE NAJVEĆI GMAZ ŠTO JE IKAD POSTOJAO? 


S obzirom na dužinu bio je to velegmaz (dinosaur) koji je živio 
prije  150,000.000 godina u _ Sjevernoj Americi. Zove. se 
Diplodocus; od vrha nosa do kraja repa bio je dugačak 24,5 m. 
Premda je bio težak desetak tona, nipošto nije bio najveći — 
jer otprilike u isto doba u raznim je dijelovima svijeta živio 
Brachiosaurus. On je težio i deset puta više (100 tona!), iako 
je vjerojatno bio oko 3 m kraći. Ipak, može se reći da je 
Brachiosaurus najveća životinja što je ikad živjela na svijetu. 


ISPRIČAJ NEŠTO O VELEGMAZOVIMA ... 


Prije gotovo 200,000.000 godina zemljom su zavladali gmazovi. 
Vladali su 130,000.000 godina, pa se to razdoblje naziva doba 
gmazova. Bilo je mnogo vrsta gmazova, ali su najpoznatiji dino- 
sauri — naziv potječe iz grčkog i znači »strašni gušter«. Za- 
pravo, nisu bili gušteri, a mnogi uopće nisu bili strašni jer su 
bili posve mali. Mesožder Compsognathus, primjerice, bio je visok 
samo 56 cm.Velegmazovi se dijele na dva dijela: Saurischia 
(gušterokuke), među kojima su divovska stvorenja kao Bronto- 
saurus i Brachiosaurus, oba biljožderi, te manji mesožderi kao 
Allosaurus i Megalosaurus. Potonji su imali teške stražnje i kraće 
prednje udove, budući da su stajali gotovo uspravno. Megalo- 
saurus je, u prosjeku, bio visok oko 4 m. U drugom odjelu, 
Ornithischia _(pticokuke), bili su svi biljožderi, među kojima 
Iguanadon i Stegosaurus: potonji je duž, leđa i repa imao velike 
koštane ploče i bodlje. Nijedno 

od tih stvorenja nije se odlikovalo  Pticolik kostur 
velikom inteligencijom. U uspo- jednog velegmaza 
redbi s tijelom zapravo su imali 
sićušan mozak. Neki od tih gma- 
zova bili su tako veliki da im je 
bio potreban tzv. »drugi mozak« 
(Zapravo svojevrstan nadživčani 
centar), smješten negdje iznad 
stražnjih udova. 

...I DRUGIM PRETHISTORIJSKIM GMAZOVIMA! 


U razdoblju gmazova živjele su, osim velegmazova, mnoge druge 
vrste gmazova, među kojima i preci današnjih kornjača, kroko- 
dila, zmija i guštera. Među neobičnijima bili su gmazovi koji su 
mogli letjeti, npr. Pteranondon, Rhamphorhynchus i Pterodacty!. 
Danas znamo da su se ptice razvile od gmazova, doduše ne od 
krilogmazova koje smo upravo spomenuli. Prvi pticoliki gmaz bio 
je Archaeopteryx: imao je perje, ali i mnogo obilježja gmazova, 
pa tako i rep (istina, obrastao perjem). Možda bi za to stvorenje 
točnije odgovarao naziv »gmazolika ptica«. Neki su se gmazovi 
privikli na život u vodi i postali pravi vodeni gmazovi, npr. 
ihtiosaur (ponešto nalik morskom psu) i plesiosaur, čiji su udovi 
postali nalik veslima ili perajama. 


ISPRIČAJ NEŠTO O ŽIVOTU KORNJAČA! 


Kornjače žive na kopnu ili u vodi. Kopnene se hrane najviše 
biljnom hranom, a morske jedu dijelom morske biljke, a dijelom 
Životinje: mekušce, rakove i manje ribe. Mogu dugo gladovati: 
barska kornjača preživi bez hrane i šest godina. Uopće su kor- 
njače izuzetno žilave životinje, a žive vrlo dugo. Jaja kornjača 
imaju većinom tvrdu vapnenastu lupinu, a morskih kornjača me- 
kanu i žilavu kožnatu. Zakopavaju ih u zemlju u blizini vode. 
Kornjače se daju pripitomiti i nerijetko ih nalazimo po kućama, 
gdje se djeca s njima igraju. 

Pripitomljena kornjača među kolibama 

KOLIKO IMA RAZLIČITIH VRSTA KORNJAČA? 


Pod kornjačom razumijevamo sve A Vijovratka u oklopu 
Chelonia, 250 vrsta koje se mogu pa 

podijeliti na pet redova. Prvi obu- 
hvaća morskovodnice, koje žive 
u svim dijelovima svijeta. U dru- 
gom su slatkovodne mekoštitke, 
KOje umjesto rožnatih pločica 
imaju oklop u obliku središnjeg 
koštanog polja prekriven meka- 
nom kvrgavom kožom s hrska- 
vičnim rubom. Zive u Americi, 
Africi i na Dalekom _ istoku. U 
treći red ubrajaju se kožnate kor- 
njače, među kojima su najteži 





gmazovi, neki teški i više od 
500 kg. Četvrti red obuhvaća vijovratke i zmijovratke, koje žive 
u srednjoj i južnoj Africi, Australiji i Južnoj Americi. Tako su 


nazvane zbog toga što običavaju uvlačiti glavu i vrat u oklop 
savijajući ih na jednu stranu. Naposljetku, ostali dio obitelji kor- 
njača zove se Cryptodira (krijovratke). Ovamo pripada gorostasna 
kornjača s Galapagosa, koja može biti dugačka i do 1,5 m. Kor- 
njače dugo žive: jedna gorostasna kornjača navodno je živjela 
183 godine! | 


KAKO IZGLEDAJU KORNJAČE? 


Od svih gmazova na svijetu kornjače imaju najizrazitiju vanj- 
štinu jer su razvile vlastitu pokretnu kuću, oklop obložen ploči- 
cama. Nalik je kutiji i obično vrlo čvrst, premda neke vrste 
imaju mek oklop. Dijeli se na dva dijela: gornji se zove 
carapax, a donji plastron. Na sredini svake pole spojene su sa 
svake strane. Za razliku od većine drugih gmazova, kornjače 
nemaju zuba, nego rožnat kljun koji podsjeća na ptičji. Veličina 
kornjača varira — od gorostasa s Galapagosa i Aldabre do 
malih kornjača ne dužih od 15 cm. 

NEKE KORNJAČE 


Grebenasta slatkovodnica 

Gorostasna kornjača s Galapaqosa iak 
] pag Morska kornjača 

KOJA JE RAZLIKA IZMEĐU KROKODILA | ALIGATORA? 


Postoje tri glavne skupine krokodila: pravi krokodili, aligatori i 
kajmani, te gavijali. Svi zajedno zovu se Crocodilidae. Njihove 
međusobne razlike nisu uvijek očite. Primjerice, u aligatora i 
kajmana četvrti zub donje čeljusti na svakoj strani pristaju u 
šupljinu u gornjoj čeljusti, dok kod pravih krokodila taj zub strši 
izvan čeljusti. Ralje aligatora i kajmana široke su i zaobljene, 
a ralje pravih krokodila variraju ovisno o vrsti — od vrlo kratkih 
i širokih do dugačkih i uskih. Gavijali imaju vrlo dugačke, tanke 
ralje. 

Glave češljastog krokodila (gore) i gavijala (dolje) mogu poslužiti za proučavanje okrut- 
nosti; na njima se vide velike razlike krokodilskih ralja. 


ŠTO SU GAVIJALI | KAJMANI? 


Gavijali žive u rijekama Indijskog potkontinenta: Gangesu, Indu 
Brahmaputri i Iravadi, a tamošnji ih žitelji smatraju svetim živo- 
tinjama. Postoji samo jedna vrsta, a od drugih se vrsta kroko- 
dila lako razlikuje dugačkom, uskom  gubicom. — Gavijali 
nisu opasni; hrane se isključivo ribom. 

Kajmani su vrlo slični krokodilima; ima šest vrsta kajmana, a 
sve žive u Južnoj i Srednjoj Americi. Najveći je crni kajman: 
živi u Amazoni i u Gvajani. Naraste i iznad 5 m: crn je, sa 
žutom potrbušnicom. 

KOJA JE NAJVEĆA ZMIJA? 


Najveća se zmija zove anakonda (povodna udavka) i živi u Južnoj 
Americi. Obično je dugačka 45—7 m; god. 1944. nađena je u 
rijeci Orinoco anakonda duža od 10 m i teža od pola tone. 
Anakonde provode veći dio života u vodi ili blizu vode i mogu se 
dugo zadržati na dnu rijeke tako da im ponekad izviruje samo 
glava. Za sušnog razdoblja anakonda se zakopa u blato isušene 
rijeke, spavajući zimskim, odnosno točnije — ljetnim snom. Hvata 
male sisavce ili druge gmazove, koje ubija omotavši se oko njih 
i stežući sve dok se ne uguše. Ne odlaže jaja, nego rađa žive 
mlade, dugačke oko 60 cm. 


KOJA JE ZMIJA NAJOTROVNIJA ? 


Najotrovnija se zmija zove Belcherova morska zmija i živi u 
Timurskom moru uz sjevernu obalu Australije. Kao: i u drugih 


morskih zmija, ujed tog gmaza doista je vrlo opasan... i obično 
koban. Srećom, morske se zmije hrane uglavnom ribom i ne uz- 
nemiruju se lako — premda su dakako neprekidna opasnost za 


ribare duž obala Australije, Indonezije i Indije. Vrlo dobro plivaju, 
a na kopnu su pomalo nespretne. Nisu velike: obično su dugačke 
89—120 cm, a samo su neke duže od 180 cm. 


ISPRIČAJ NEŠTO 
O ZMIJSKOM OTROVU! 


Zmijski otrov dospijeva u žrtvu na 
način sličan djelovanju igle na 
Šprici za injekcije. Veoma je otro- 
van, premda njegova snaga varira 
ovisno o vrsti zmije. Zmijski ot- 
rov djeluje na dva načina: putem 
živčanog sustava, tako da uzro- 
kuje zastoj (paralizu) u organima 
za disanje i ne izaziva osobito 
jake bolove (otrov naočarke) — 
ili putem krvožilnog sustava, s 
veoma bolnim djelovanjem (otrov 
ljutice). Mnoge zmije imaju otrov 
KOji djeluje na oba načina. Otrov 
je blijedožuta tekućina, obično 
prozirna, ali ponekad zamućena. 
Protuotrovi se prave tako da se 





A : u: Ljutice, poput ove na slici, imaju zastra- 
od zmije »izmuze« otrov i od  šujuće zube otrovnjake, ali su vrlo pla- 


njega napravi serum. šljive. 

NEKI KROKODILI 





Gavijal 


Misisipijski aligatori 

Tuponosi krokodil 


Patuljasti krokodil 

ČIME SE ZMIJE HRANE? 


To ovisi o pojedinoj zmiji, ali sve zmije jedu životinjsku hranu. 
Koliko je poznato, u zmijskom carstvu nema vegetarijanaca. 
Neobična je pojava da zmije mogu iščašiti čeljusti kako bi progu- 
tale velike komade hrane. Zubi su im iglasti i savinuti unatrag, 
prilagođeni za hvatanje i držanje plijena. Svu hranu gutaju u 
komadu jer ne mogu žvakati ni trgati. Čeljusti se razjape, koža 
raširi i hrana uđe u tijelo, koje se nadme da bi pristajalo obliku 
žrtve. Snažni probavni sokovi postupno razgrade hranu i zmi- 
jino tijelo ponovno zadobije uobičajen oblik. 


Zmijino se tijelo proširi da bi pristajalo“ plijenu. Vidimo kako bjelouška guta žabu. 





ODLAŽU LI SVE ZMIJE JAJA? 


Kao i drugi gmazovi, većina zmija odlaže jaja. Zapravo, svi 
gmazovi stvaraju jaja, ali ih samo neki mogu nositi u tijelu tako 
da se mladi rode živi. Za razliku od mladih sisavaca, koji se 
prije rođenja hrane iz majčine krvi, zmije i drugi mladi gmazovi 
dobivaju hranu iz žumanjca. Kad zadobiju potpun oblik, mlade 
zmije iziđu iz majčina tijela. Jaja, koja se zadrže u tijelu majke, 
imaju tanku lupinu; takva su jaja svih gmazova. 





Neke zmije rađaju žive mlade. Oni opet izlaze iz jaja. 

ŠTO JE SLJEPARICA? 


Oko 200 vrsta zmija gotovo su slijepe, premda imaju sićušne 
oči skrivene iza ljusaka. Vanjštinom su crvolike i veći dio života 
provode. u brazdama na tlu. Hrane se mravima, termitima, stono- 
gama i glistama; žive u Africi, Južnoj Americi, Australiji i na 
Dalekom istoku. Tipična sljeparica živi u Africi, ali crvasta slje- 
parica živi u istočnoj i južnoj Evropi. 


ŠTO JE BLAVOR. 


Blavor ili Pallasova staklena zmija uopće nije zmija, nego gušter. 
Živi u istočnoj i južnoj Evropi i u Maloj Aziji. Unatoč zmijolikoj 
vanjštini blavor ima male stražnje udove. Lovi male životinje, npr. 
miševe, voluharice, puževe, krtice i kukce. Slične vrste žive na 
Dalekom istoku i u Sjevernoj Americi. 


. A ŠTO JE SLJEPIĆ? 


Poput svojeg rođaka blavora, bezopasni sljepić takoder se ubraja 
među guštere. Nazivaju ga i slijepi crv, ali niti je slijep niti je 
crv. Vanjštinom ponešto podsjeća na zmiju, nema udove i naraste 
do pedesetak centimetara. Oči su mu sitne ali sjajne i prodorne, 
a tijelo je olovnosivo ili žuto-smeđe. Uhvaćen, sljepić se ukruti i 
tijelo mu postane lomljivo. Otkinemo li mu rep, izrast će ponovo, 
ali samo kao kratak patrljak. 


ŠTO SU TROPSKI DRVOLAZI? 


Kao što ime kazuje, drvolazi žive uglavnom na drveću. Tipičan 
je predstavnik te vrste zmija zlatni drvolaz, koji živi u jugoistočnoj 
Aziji i na Dalekom istoku. Pripada tzv. stražnjožljebozubicama 
jer su mu zubi otrovnjaci smješteni u stražnjem dijelu usta. 
Hrani se malim pticama i gušterima: njegov ih otrov paralizira 
prije nego što će biti progutani. Ponekad ga nazivaju letećom 
zmijom jer se znade otisnuti s visoke grane i skliznuti na tlo. 
Zatim postoji drvolaz koji živi među povijušama, afrički Boom- 
slang, mangrovski drvolaz, te dugonosi drvolaz u jugoistočnoj 
Aziji. 

ZMIJE IZ CIJELOG SVIJETA 

Siktavica 

Povodna udavka 


KAKO ČEGRTUŠA 
PROIZVODI ZVUKOVE? 



















Čegrtuša pripada porodici jamni- 
čarki; osobitost joj je »čegrtaljka« 
na vrhu repa, sastavljena od 
isprepletenih rožnatih tulaca koji 
zvekeću kad se zmija kreće. Mla- 
de čegrtuše imaju jedan tulac ili 
prsten; nakon presvlačenja svake 
godine dobiju po jedan novi tu- 
lac. Tako bi broj tulaca imao 
odavati dob čegrtuše, ali to je 
prilično nesigurno jer se oni lako 
gube, a gdjekad se i ne stvore 
nakon presvlačenja. Oko 26 vrsta 
čegrtuša živi mahom u Sjevernoj 
Americi, a samo jedna vrsta u 
Južnoj Americi. 

Čegrtuše, poput ove, obično žive u vrućim, suhim dijelovima obiju Amerika. 


ISPRIČAJ NEŠTO O OTROVNICAMA! 


Otrovnice žive u Evropi, AZiji i Americi. Ridovka je najraširenija 
kopnena zmija; živi u cijeloj Evropi, u srednjoj i sjevernoj 
Aziji. Mužjak riđovke sive je boje a ženka smeđe, ali oboje 
imaju karakterističnu cik-cak prugu duž leđa. Ima i crnih riđovki 
bez pruge. Druge su vrste uvriježene na mediteranskom pod- 
ručju; među njima su siktavica, poskok i rogata riđovka. Najduže 
otrovnjake među svim zmijama ima gabonska ljutica — gdjekada 
[ 00 S €m. 

ŠTO ZNAŠ O NAOČARKI? 


Od svih je naočarki najveća kraljevska naočarka: živi u jugo- 
istočnoj Aziji i najveća je od svih otrovnica. Jedan primjerak, 
u londonskom Zoološkom vrtu, narastao je više od 5 m. Naočarke 
se obično raspoznaju po kukuljici: najuočljivija je kad se naočarka 
razdraži i spremi za napad. To su vrlo opasni gmazovi, ali se 
obično hrane drugim, manjim gmazovima, malim sisavcima, pti- 
cama i ptičjim jajima. Kraljevska naočarka toliko je otrovna da 
može ubiti slona. Manja, istočnoindijska naočarka dugačka je oko 
1,9 m; egipatska naočarka, koja živi u istočnoj Africi, dugačka je 
170—210 cm. Neke naočarke, primjerice crnovrata guja, mogu 
izbacivati otrov na svoje žrtve, ali je ishod malokad koban. 


... I KARAITIMA | MAMBAMA? 


Karaiti su bliski rođaci naočarki: također žive u jugoistočnoj 
Aziji. Običan indijski karait gotovo je jednako opasan. Taman je 
čeličnomodre boje, a ima ih i tamnosmeđih, s bjelkastim popreč- 
nim mrljama. Prstenasti karait manje je opasan i posve drukčije 
boje — ima crne i žute prstenove. I jedan i drugi karait prosječno 
su dugački oko 110 cm. 


Drugi je rođak naočarke mamba; živi na drveću, i to u srednjoj 
i južnoj Africi. Mamba je vrlo otrovna: napada brzo i okrutno. 
Zelena mamba, iz zapadne Afrike, dugačka je oko 220 cm; još 
je duža crna mamba, koja živi u južnoj i istočnoj Africi. 


ČUJU LI ZMIJE? 


Budući da zmije nemaju bubnjića ili vanjskog uha, nije vjerojatno 
da mogu čuti kao druge životinje. Svi znamo slike na kojima 
krotitelji zmija kao da glazbom utječu na zmijine pokrete. Gotovo 
je sigurno, međutim, da zmije slijede krotiteljeve kretnje — i 
kretnje tijela i pokrete svirale — a da glazbu ne čuju. Ipak, 
zmije izvjesno »čuju« vibracije šta se prenose tlom. Te zvukove 
primaju kostima donje čeljusti i tako znaju da se približava neko 
živo biće. 

ISPRIĆAJ NEŠTO O GUŠTERIMA! 


Postoji oko 2500 vrsta guštera vrlo različite vanjštine — od 
najvećeg, varana s otoka Komodo, koji je duži od 2 m i težak 
oko 100 kg, do najmanjih pripadnika porodice macaklina. Neki 
nemaju noge i nalik su zmijama; manji broj je otrovan, npr. 
meksički otrovni bradavičar. Drugi, primjerice kameleoni, umiju 
mijenjati boju. Za razliku od zmija, većina guštera dobro čuje. 
Ima 25 porodica guštera, a najpoznatiji su zelembaći, macaklini, 
legvani, varani, rovaši, zmijoliki gušteri i kameleoni. Gušteri žive 
na svim kontinentima, a jedna vrsta — morski legvan — živi 
u moru. 


ŠTO JE KAMELEON? 


Ta se porodica gmazova toliko razlikuje od drugih guštera da 
neki stručnjaci drže kako ih valja svrstati u posebnu skupinu. 
Glavu im nadvisuje šiljasta kresta ili češalj, a na svakoj nozi 
imaju pet prstiju. Oči su im nadasve neobične: svako se oko 
može gibati u svim smjerovima neovisno o drugom. Dugačak obli 
rep mogu zavojito smotati na donju stranu; njime se prihvaćaju 
za grančice drveća kao petom nogom. Dugačak crvolik jezik na 
prednjem je kraju odebljao i ljepljiv; mogu ga izbacivati daleko 
iz usne šupljine i njime loviti kukce. Tijelo kameleona prekriveno 
je Zrnatim kvržicama: one sadrže osobite različito obojene stanice 
koje se mogu širiti ili stezati prema željenoj boji. 


KAKO VELIK MOŽE BITI LEGVAN? 


Legvani se ubrajaju među najveće guštere: morski legvan s Gala- 
pagosa može narasti i do 1,5 m; južnoamerički zeleni legvan 
čak je dvadesetak centimetara duži i težak više od 15 kg. Te 
životinje žive u tropskim šumama, na riječnim obalama i u gra- 
nama drveća. Dobro plivaju i rone, a mogu se i zadržavati pod 
vodom. Legvani su bezopasni gmazovi: većinom su biljožderi. 
Žitelji Južne Amerike hrane se i njima i njihovim jajima. Manje 
vrste žive na Antilima i u Sjevernoj Americi. 

VELIKI | MALI GUŠTERI 





Jacksonov kameleon 


Trnovita agama 

ŠTO SU PRSTENAŠI? 


To je zanimljiva skupina gmazova koji nisu ni gušteri ni zmije, 
premda ih ponekad opisuju nazivom »crvasti gušter«. Vanjštinom 
su nalik zmijama, a neke vrste imaju sićušan par prednjih udova. 
Oči su im prekrivene prozirnim kapcima poput naočala, pa nije 
vjerojatno da osobito dobro vide. Žive U zemlji kao i većina crva 
otuda onaj naziv. Znanstveni naziv, Amphisbenae, odnosi se na 
njihove navike i znači »ići na obje strane«. Hrane se crvima i 
malim kukcima; žive u tropskoj Americi i Africi, a jedna vrsta, 
sivi prstenaš, živi u Španjolskoj i Portugalu. Meksički dvoplaz, 
KOji ima male prednje udove, živi u južnoj Kaliforniji i Meksiku. 
Dugačak je petnaestak centimetara. 


ŠTO JE OTROVNI 
BRADAVIČAR? 


To je gušter koji živi u pustinji 
Gila (Arizona) i pustinjskim pre- 
djelima Nevade, Utaha i Meksika. 
Jedan je od malobrojnih otrovnih 
guštera; premda opasan, posve 
je malen — obično kraći od pola 
metra. Otrov se ne stvara iz zuba, 
nego iz žlijezde u donjoj čeljusti 
koja proizvodi pjenastu bijelu 
tvar. Otrovni bradavičar hrani se 
malim pticama, jajima i sitnim si- 
savcima koje otrov omami i ubije. Otrovni bradavičar iz pustinje Gila 

jede jaje, svoju omiljenu hranu. 





ISPRIČAJ NEŠTO O PILASTOM PREMOSNIKU! 


Pilasti premosnik nije gušter, premda tako izgleda. Zapravo je to 
neobičan primjerak gmaza prethistorijskog tipa, koji se održao na 
životu iz ere gmazova kao živi fosil. Nije velik: naraste do 60 cm, 
a može biti siv ili zelen. Na vrhu lubanje nalazi se mali otvor 
koji sadrži tzv. treće oko. Ono kod današnjih premosnika nema 
nikakvu funkciju, premda je zacijelo davni predak njime gledao. 
Danas premosnik živi samo na nekim otočićima Novog Zelanda 
i zakonom je zaštićen. 

žabe imaju vlažnu, sklisku kožu, 


ŠTO SU VODOZEMCI? 


U taj razred ubrajaju se životinje koje provode dio života u vodi 
a dio na kopnu. Vodozemci polažu jaja u vodu; mlado iziđe iz 
jajeta u obliku ličinke i procesom preobrazbe postaje odraslom 
životinjom. Tri su glavne vrste vodozemaca: daždevnjaci i vode- 
njaci; žabe i krastače ; rijači. Tipičan je predstavnik smeđa žaba, 
iz čijih se jaja, položenih u vodi, izlegu punoglavci KOji u vodi 
dišu škrgama. Kasnije škrge nestanu i zamijene ih pluća, rep se 
također izgubi i nastane odrasla životinja koja diše plućima. Žabe, 
krastače i rijači provode velik dio života na kopnu, a vodenjaci 
i neki daždevnjaci žive mahom u vodi. 


KAKO SE RAZLIKUJU ŽABE 
I KRASTAČE? 


Razlika između žabe i krastače 
nije osobito uočljiva; općenito, 





a koža krastače je bradavičasta. 
Žabe imaju vrlo dugačke stražnje 
noge jer velik dio života plivaju 
i skaču. Krastače, koje mnogo 
vremena provode na kopnu, imaju — Smeđa žaba (gore) ima glatku kožu i 
mnogo kraće stražnje noge. Žabe dugačke noge, a siva je krastača zde- 
odlažu jaja u grozdastim nakupi- prave Pmegnrana 
nama, a krastače u obliku dugih 
lanaca. Krastače žive gotovo u 
svim dijelovima svijeta; »kraste« 
su zapravo otrovne žlijezde koje 
mogu neprijatelju zadati dosta 
briga iako za ljude nisu štetne. 
| žabe i krastače odlažu jaja u 
vodu, a iz njih se legu puno- 
glavci. Na svijetu ima oko 1800 
vrsta žaba i krastača. 

NEKI VODOZEMCI 


ssa pteverm 








Aksolotlo 





krastača 


mu 
2 


Golemi štur 


Eda ong: 


Jestiva zelena žaba 


Šareni daždevnjak 





| 
"FEN: 


28 29 


KOJI JE NAJVEĆI VODOZEMAC NA SVIJETU? 


Golemi štur, koji živi u Kini i Japanu, može narasti do 1,5 m 
i biti težak pedesetak kilograma. Masivne je građe, sa širokom, 
spljoštenom glavom. Ima tamnu, bradavičastu kožu, smedkastu s 
crnim točkama. Hrani se kukcima, ljuskarima, ribama i žabama, 
a prebiva u planinskim brzacima. 


ŠTO SU VODENJACI | DAŽDEVNJACI? 


Ima ih oko 150 vrsta. Ne pripadaju među gmazove i nemaju 
ljuske, nego su im tijela mekana kao u žaba i krastača, S glatkom 
ili bradavičastom kožom. Vodenjaci i daždevnjaci također polažu 
jaja u vodu, a iz njih se izlegu punoglavci. Vodenjaci su manje 
vrste daždevnjaka i, poput njih, žive u većini zemalja sjeverne 
hemisfere s umjerenom klimom. Oni su »manja braća i sestre« 
daždevnjaka; obično provode više vremena u vodi nego daž- 
devnjaci. 


Tri poznate vrste vodenjaka: Veliki vodenjak, Švicarski vodenjak i Mali vodenjak 





ŠTO SU RIJAČI? 


Postoji oko 70 vrsta rijača, ali ih ljudi uglavnom ne poznaju 
jer su vrlo slični zmijama i jer žive pod zemljom. Većina vrsta 
dugačka je oko 25 cm, a vanjštinom podsjeća na tamne, velike 
crve. Rijači su slijepi, ili gotovo slijepi, i — poput drugih vodo- 
zemaca — polažu jaja blizu vode. Punoglavci, kad se _ izlegu, 
žive u vodi. Mladi nekih vrsta rijača do kraja se razvijaju u jajetu, 
bez stadija punoglavca. Rijači žive u tropskim krajevima; hrane 
se crvima i kukcima. 


IMA LI OTROVNIH VODOZEMACA ? 


Sve krastače, manje ili više, izlučuju svojevrstan otrov, ali je on 
u malo slučajeva opasan za čovjeka: njime se krastača obično 
služi protiv svojih neprijatelja, najčešće malih životinja. Samo 
divovska krastača, koja živi u tropskoj Americi, ima vrlo pogi- 
beljan otrov: njime se, uz druge tvari, tamošnji Indijanci koriste 
za pripremanje otrovnih strijela. Istodobno je to najveća krastača 
na svijetu; poznati su primjerci dugački 27 cm i teški do 2 kg. 
Ima i otrovnih žaba — domoroci ih nazivaju kokoi — također u 
Južnoj Americi, kojih se otrov isto tako upotrebljava za otrovne 
strijele. Vjeruje se da je to najotrovniji vodozemac na svijetu: 
i najsitnija kap njegova otrova može ubiti čovjeka. Ima i otrovnih 
daždevnjaka, npr. šareni daždevnjak. Njegove pore izlučuju otrov- 
nu tvar koja, premda za ljude nije smrtonosna, može ubiti manje 
životinje ako dođu s njom u dodir. Prema staroj praznovjerici, 
taj daždevnjak neće izgorjeti dospije li u oganj: stoga ga nazivaju 
i vatreni daždevnjak. 


ŠTO JE AKSOLOTLO? 


Aksolotlo je među vodozemcima Petar Pan, jer nikad zapravo ne 
odraste. To je stadij ličinke pjegave ambistome. Međutim, kako 
provede cijeli život u takvu stanju, nekoć se držalo da je to po- 
sebna vrsta životinja. Poput drugih ličinkastih daždevnjaka, akso- 
lotlo živi u vodi; ima velike škrge nalik granama i kormilast 
rep. Premda ne izlazi iz stadija ličinke, ženke aksolotla legu jaja 
iz kojih nastaju mladi aksolotli. Tek su god. 1865. pokusi obav- 
ljeni u Parizu točno pokazali što su te životinje. U posebnim 
uvjetima aksolotlo mijenja oblik: škrge se uvuku i rep izgubi 
peraju. Naposljetku životinja postane odrasli daždevnjak. 

